Smells Like Teen Spirit eo kentañ kanaouenn ar bladenn Nevermind, gant ar strollad grunge stadunanat Nirvana, embannet e 1991. Savet e voe nebeut amzer a-raok ma vefe enrollet ar bladenn Nevermind. Anv ar ganaouenn zo deuet eus ur murlivadur gant Kathleen Hanna, ur gamaladez da Kurt Cobain, kaner Nirvana, en e gambr e-kerzh ur fest. Ar murlivadur a embanne « Kurt smells like Teen Spirit » ha kredet en devoa-eñ e oa an droienn Teen Spirit evel un damveneg anarkour. En gwirionez, en gouezet en doa goude ma vefe embannet ar single, e gamaladez he devoa just adkemeret anv ar chwezh vat Teen Spirit a implije e amourous eus ar mare Tobi Vail. Al lusk zo bet kopiet war stil ar strollad Pixies.